TV7 JERUUSALEMMA UUDISED
Meie tänased teemad -
Iraan hoiatab ebameeldivuste eest vastuseks USA sanktsioonidele
ISISe terroristid ähvardasid Venemaale tungida
ÜRO taandumine Golanilt viitab uuele olukorrale
Ukraina juudid on riigis laiali hajutatud
Prantsusmaa on Iisraeli emigreerumises esikohal
TV7 Jeruusalemma Uudistest - Shalom!
Arutz Sheva kirjutab Reutersi raportist,
mille teatel hoiatab Iraan ebameeldiva vastukäigu eest
USA poolt kehtestatud uusimatele sanktsioonidele.
Viimased sanktsioonid kehtestati Iraani ja Lääne kõneluste ajal
lõpliku tuumaleppeni jõudmiseks.
Tegemist on mullu novembris sõlmitud vaheleppe järjekõnelustega.
Iraani välisministri Zarifi hoiatus järgnes Washingtoni teatele,
mille järgi kavatsetakse karistada mitmeid Iraani ja välisfirmasid,
panku ja lennufirmasid Iraani- vastaste sanktsioonide rikkumise eest
millest enamik johtub aastaid kestnud tuumarelvatülist.
USA väitel olid karistusmeetmed sõnum sellest,
et sanktsioone ei leevendata rahvusvaheliste kõneluste ajal
majandusmeetmete leevendamiseks
Iraani lubaduse vastu oma tuumategevust kärpida.
Iraani uudistetoimetuse IRNA teatel ütles välisminister Zarif,
et Iraan vastab viimastele sanktsioonidele nagu vajalikuks peab
ja võib kasutada ebameeldivaid meetmeid,
mida ei täpsustatud.
Zarifi sõnul kehtestati uued sanktsioonid
rahustamaks USAs rühmitusi, mis on igasuguse tuumaleppe vastu.
Nendega viitavad Iraani ametnikud tavaliselt Iisraeli huvigruppidele.
Viimased kõnelused pidid lõppema juulis,
kuid osapooled pikendasid kõnelusi nelja kuu võrra,
kuna tähtajaks püsiva lepinguni ei jõutud.
Iraan paistab oma kõnelustehaaret Lääne suhtes karmistanud olevat.
Iraani usujuhi ayatollah Ali Khamenei sõnul
vajab riik 19 korda rohkem tsentrifuuge kui Lääs lubab.
Iraani tuumaameti juhi sõnul
tahab Iraan uraanirikastusprogrammi tunduvalt laiendada,
hoolimata Lääne kartusest, et seda kasutatakse tuumarelva tootmiseks.
Iraan on varem väitnud,
et ei loobu kunagi õigusest uraani rikastada.
Arutz Sheva teatel kuulutasid Islamiriik ISISe terroristid
eelmisel nädalal, et ründavad Süüria president al-Assadit
ja tema tähtsaimat toetajat Vene presidenti Putinit.
ISIS kavatseb rünnata lennukitega, mis saadi oma valdusse
hiljuti riigi põhjaosas vallutatud Süüria armeebaasist.
Hetkel kontrollib ISIS kogu Süüria põhjapoolset provintsi
ja suurt ala riigi kirdeosas.
Vallutanud pärast raskeid lahinguid Tabqa lennuväebaasi,
avaldas ISIS video, kus hukati 250 Süüria valitsuse sõdurit
ja kus esitleti ka konfiskeeritud vene MIG hävitajaid baasi angaaris.
Üks terroristidest teatas, et ISIS ründab Assadi
röövitud lennukitega ja hoiatas Assadi.
Venemaa, kelle sõjaline ja poliitiline toetus
on aidanud Assadil võimul püsida, sai ISISelt järgmise sõnumi:
Vladimir Putin, need on vene lennukid,
mis sina Basharile saatsid.
Kui Allah lubab, tagastame need sinu territooriumile,
ning vabastame Tšetšeenia ja Kaukasuse.
Me ähvardame sinu trooni.
Haaretz teatab murettekitavatest arengutest Süüria piiril Golanil.
Hiljuti nähti fotosid lehvivatest mustadest al-Qaeda lippudest
Quneitra piiripunkti lähedal.
31. augustil peatas Iisraeli regionaalne kaitse
Süüriast lähtunud Golani kohal lennanud drooni.
Enne seda tabasid Iisraeli mitmed mürsud ja tulistamine.
Varem õnnestus Süüria valitsusel mässuliste väed
Quneitra piiripunktist välja ajada,
kui nood olid selle ajutiselt vallutanud.
Hetkeolukord on teistsugune.
Piiril valvavad ÜRO väed loobuvad oma postidest
seoses Fidži sõdurite röövimise ja teisi sõdureid tabanud ohtudega.
Süüria armee kohalolu piiril on kadumas
ja asendub uute vaenuvägedega.
Pärast 1973. a Yom Kippuri sõda alanud ÜRO rahuvalve
on oma algselt ettenähtud vormis praktiliselt lõppemas.
Praegu kontrollivad mässulised kõiki alasid Quneitrast lõunasse
Jordaani piirini välja ja mitmeid puhvertsoone Quneitrast põhjas.
Sellistes oludes ei saa ÜRO rahuvalve enam aidata.
Äsja päästis Iiri pataljon tõenäoliselt Iisraeli abil
Filipiini sõdurid kahelt valvepostilt,
kus nad võis röövida al-Qaedaga seotud Nusra Rinne.
Nüüd on ÜRO rahuvalve raportid piiririkkumiste kohta,
mis puudutavad Süüriaga varem sõlmitud leppeid, tühised.
Iisrael kasutab siiski endiselt ÜROd vahendamaks Damaskusele proteste
ja hoiatusi Golani tabavatest ekslikest mürskudest,
mida viimasel ajal esineb üha regulaarsemalt.
Kuid üldiselt on ÜRO väed kaotanud oma mõtte.
IDF ei näe kohest ohtu piiripunktide mässuliste valdusse sattumisest.
Iisrael on viimastel aastatel
parandanud suhteid piiriküla elanikega,
ehitades naabrusse välihaigla, kus ravitakse haavatud süürlasi.
Quneitra piiripunkti kontrollib mõõdukam mässuliste rühmituste liit.
Arutz Sheva kirjutab Ukraina juutide rasketest oludest.
Mõne aja eest Donetskist Kiievisse põgenenud rabi Vishedski
rajas Donetski juudikogukonnale ameti, et aidata Donetskist
ja mujalt riigist saabuvaid juudi põgenikke.
Enamus Donetski juutidest on põgenenud ja elavad riigis hajali,
muuhulgas põgenikelaagreis ja üürikortereis.
Äsja kaotas juudikogukond tähtsa liikme,
kui Donetskis tapeti 47-aastane pereisa,
kes püüdis takistada venemeelseid mässulisi naabri korterit rüüstamast.
Iisraeli rahvusuudiste Arutz Sheva teatel juhib Prantsusmaa
esmakordselt immigratsiooni Iisraeli.
Iisraeli Migratsiooniministeeriumi andmeil oli Prantsusmaalt
31. augustiks Iisraeli kolinud kokku 4566 juuti.
Järgmisel kohal on Ukraina 3252 juudi immigrandiga.
Kolmandal kohal on Venemaa, kust on saabunud 2632 uut immigranti
ja neljandaks suurim arv - 2213 Ameerikast.
Prantsusmaa kasvanud Iisraeli emigreerumist
mõjutab Prantsuse Juudi Agentuuri juhi sõnul ka
Prantsusmaal ilmnev ennenägematu antisemitism
arvukate juudivastaste rünnakutega.
Hiljuti hoiti Prantsusmaal ära terroristi planeeritud pommirünnak
Lyoni sünagoogile
ja sadade moslemiäärmuslaste rünnak Pariisi Suurde Sünagoogi,
millele järgnesid kokkupõrked juudi noortega,
kes püüdsid kaitsta sünagoogi ja sinna lõksu jäänud inimesi.
Need olid meie tänased uudised. Shalom ja kohtumiseni!
Tõlge: Monika Jaaguri